<classify> Kutokana na ushindi huo, Zimamoto imefikisha pointi 45 katika msimamo wa ligi hiyo na kuwa ya pili kwa Unguja kujihakikishia nafasi hiyo baada ya JKU yenye pointi 54.Timu mbili nyingine kwa upande wa Unguja zitakazoungana na nne kutoka Pemba ili kucheza Ligi ya Nane Bora bado hazijajulikana.Hata hivyo, kulingana na msimamo wa ligi, timu za KVZ yenye pointi 41 na mchezo mmoja, Mafunzo yenye pointi 40 na mchezo mmoja na Black Sailor yenye pointi 37 na michezo miwili.Tayari katika kisiwa cha Pemba timu nne zimeshapatikana ambazo ni Jamhuri, Mwenge, Chipukizi na African Kivumbi.Ligi Kuu ya Zanzibar hatua ya nane bora kutafuta bingwa wa Zanzibar na Makamo wake inatarajiwa kuchezwa mara baada ya kumalizika kwa mfungo wa mwezi wa Ramadhani.  <topic>: MICHEZO 